
SPLOŠNI POGOJI ZA VADBENO SEZONO 2026/2027

POTEK PROGRAMOV

Vadbeno leto traja od 5. 10. 2026 do 27. 5. 2027.

POMEMBNI DATUMI:
14. 9. 2026: začetek sezone plavanja za odrasle
28. 9. – 1. 10. 2026: TEDEN ODPRTIH VRAT ZA PREDSTAVITEV VADB V DVORANAH

5. 10. 2026: ZAČETEK SEZONE
26. 10. – 30. 10. 2026 – JESENSKE šolske počitnice (VADBA NE POTEKA)
24. 12. 2026 – 2. 1. 2027 – NOVOLETNE počitnice (VADBA NE POTEKA)
15. 2. – 19. 2. 2027 – ZIMSKE počitnice (VADBA NE POTEKA)
29. 3. 2027 – VELIKONOČNI PONEDELJEK – VADBA NE POTEKA
27. 4. – 2. 5. 2027 – PRVOMAJSKE počitnice (VADBA NE POTEKA)

28. 5. 2027 – KONEC SEZONE
10. 6. 2027: konec sezone plavanja za odrasle


CENE IN PAKETI OBISKOV

Cene vadbenih programov so določene v veljavnem ceniku in vključujejo davek na dodano vrednost (DDV). Udeleženec je dolžan poravnati obveznosti iz naslova izbranega vadbenega programa najpozneje do roka, navedenega na predračunu oziroma drugem plačilnem dokumentu, ki ga izda izvajalec.

Poleg plačila izbranega paketa obiskov je vsak udeleženec dolžan poravnati letno vpisnino, katere višina je določena v veljavnem ceniku. Letna vpisnina velja za vse vadbene programe izvajalca v posamezni vadbeni sezoni.

V vadbeni sezoni 2026/2027 izvajalec uporablja sistem zakupa obiskov, ki nadomešča dosedanji sistem sezonskih oziroma semestrskih kart. Udeleženec lahko zakupi enega izmed paketov obiskov, določenih v veljavnem ceniku. Cena posameznega obiska je lahko odvisna od velikosti izbranega paketa.

Zakupljeni obiski veljajo od dneva nakupa do zaključka vadbene sezone 2026/2027. Neizkoriščenih obiskov po zaključku sezone ni mogoče prenesti v naslednjo sezono, ali zamenjati za denarno vračilo.

Zaradi zagotavljanja kakovostne izvedbe programov in ustrezne organizacije dela je ne glede na sistem zakupa obiskov obvezna prijava na izbrani vadbeni program in termin vadbe. S prijavo si udeleženec zagotovi mesto v skupini do zapolnitve prostih mest. Menjava izbranega termina ali skupine je mogoča le po predhodnem soglasju izvajalca in ob razpoložljivosti prostih mest.

PLAČILO

Plačilo paketa obiskov in vpisnine je mogoče poravnati v celotnem znesku ali v dveh obrokih. Plačilo izvedete po predračunu do navedenega datuma. V kolikor želite plačati račun v 2. obrokih, morate to navesti v prijavnici.

VRAČILO 

100 % vračilo v primeru odpovedi programa s strani Športnega centra, Fakultete za šport.
90 % vračilo v primeru odpovedi udeležbe na vadbi s strani vadečega pred pričetkom sezone (brez udeležbe).

V primeru odsotnosti vadečega na vadbi iz kateregakoli (drugega) razloga, UL FŠ vračilo ni mogoče. V primeru daljše odsotnosti zaradi zdravstvenih razlogov (zdravniško dokazilo) je možno po dogovoru nadomeščanje odsotnosti z udeležbo na vadbi v vnaprej dogovorjenih terminih. 

Odsotnost morate javiti pisno po e-pošti (vadba@fsp.uni-lj.si), v nasprotnem primeru se nadomeščanje ne upošteva.


PRIJAVA

Prijava na vadbo se izvede z izpolnitvijo spletne prijavnice, objavljene na spletni strani: https://www.fsp.uni-lj.si/institut-za-sport/vadba/

TRAJANJE ENE VADBENE ENOTE

Ena vadbena enota oziroma en termin vadbe traja 50 minut.

ŠPORTNA OPREMA IN PRIPOMOČKI

Za vadbo potrebujete ustrezna športna oblačila in čiste športne copate (samo za notranje prostore). Športne pripomočke, potrebne za vadbo, zagotovi Športni center UL FŠ. Priporočamo, da v primeru udeležbe na vadbi z ležalno podlogo, uporabljate lastno ležalno podlogo. V športno dvorano ni dovoljeno vnašanje hrane. 

Vadba KOBACAJČEK s starši: športno opremo morajo imeti tudi spremljevalci otrok na vadbi. 

Vadba PLAVANJE OTROCI: temperatura vode v bazenu je 27°C ± 1°C, temperatura zraka na bazenu pa 29°C ±. Če menite, da je to za vašega otroka premrzlo, priporočamo, da ima otrok na vadbi oblečen neopren. 

VARNOST PRI VADBI

Vadeči se obvezuje upoštevati navodila za varno vadbo, ki jih poda strokovni delavec v športu. Strokovni delavec v športu sme iz vadbe izključiti vadečega, če ta z neupoštevanjem varnostnih navodil ali na drug način ogroža sebe, druge osebe ali stvari.
Strokovni delavec v športu bo vadbo vodil v skladu z načeli za izvajanje varne vadbe.
Vadeči vadbo izvaja na lastno odgovornost.

VADBA ZA OTROKE

Otroke, ki so vključeni v vadbe, sprejemamo 5 minut pred pričetkom vadbe. Starši oziroma njihovi skrbniki jih prevzamejo ob zaključku vadbe. 

ZDRAVSTVENO STANJE IN ZAVAROVANJE

Otroci morajo biti obvezno zavarovani preko staršev. Starši oz. skrbniki morajo strokovne delavce v športu NUJNO obvestiti o morebitnih zdravstvenih posebnostih otroka. 
Udeleženci vadbe za odrasle morate o morebitnih zdravstvenih posebnostih obvestiti strokovnega delavca v športu, ki vodi vadbo.


SPREMEMBA PROGRAMA

V primeru manjšega števila prijavljenih si pridržujemo pravico do prestavitve prijavljenih na druge termine po dogovoru. O spremembah bomo udeležence obvestili pred morebitno spremembo programa. 
 
PRISOTNOST ŠTUDENTOV UL FŠ

Vadeči ali njihovi skrbniki z oddajo prijavnice za udeležbo otroka na vadbi podajo soglasje k sodelovanju študentov UL FŠ na urah vadbe, ki opravljajo ure v sklopu pedagoškega procesa. 

VAROVANJE PODATKOV

Športni center UL FŠ se zavezuje, da bo osebne podatke, pridobljene s prijavnicami vadečih oz. otrok, uporabljal izključno za potrebe organizacije in izvedbe vadb v vadbeni sezoni 2026/2027. Športni center UL FŠ promovira svoje dejavnosti na različnih prireditvah ter strokovnih in znanstvenih kongresih. Vadeči ali njihovi skrbniki se s prijavo na vadbo Športnega centra UL FŠ strinjajo s fotografiranjem in snemanjem izključno v namene promocije Športnega centra UL FŠ. Fotografije se bodo nanašale na dogodek in ne na posamezne udeležence. Promocija se lahko izvaja preko letakov, plakatov in ostalih sodobnih medijev (Facebook, Instagram).

KONČNE DOLOČBE

Športni center UL FŠ si pridržuje pravico do spremembe ali dopolnitve predmetnih splošnih pogojev. 


Ljubljana, 15. 6. 2026									

